Азербайджан лемсь (сяда видеста «Азарбайджан» (آذربایجان)) арабияфт формац классикань персонь Āδarbāδāgān (Āδarbāyagān‎) валть, конац ётась кучкаперсонь Āturpātākān валть эзда. Сон канневи стама хоронипнень и этнонипнень ёткс, конат лисихть кодамовок юромонь оцязорхнень и вятихнень лемста. Тяса тя Мидиянь мекольце сатрапсь-ахименидсь Атропат (Āturpāt), конац минь эрадонк ингольдень 320-це кизоня васенцеда тись Мидиять кельме ширдень пялькссонза эсьотям мастор. Āturpātākān терминць тиф -akān кучкаперсонь патронимонь суффиксть вельде Āturpāt лемть эзда, кона кунардонь иранонь кяльста ётафневи кода ""аралаф (иньару) толса"".